Document ID: 32014L0099

DIREKTIVA KOMISIJE 2014/99/EU
z dne 21. oktobra 2014
o spremembi Direktive 2009/126/ES o rekuperaciji bencinskih hlapov na drugi stopnji med oskrbo motornih vozil na bencinskih servisih zaradi prilagoditve tehničnemu napredku
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Direktive 2009/126/ES Evropskega parlamenta in Sveta z dne 21. oktobra 2009 o rekuperaciji bencinskih hlapov na drugi stopnji med oskrbo motornih vozil na bencinskih servisih (1) in zlasti člena 8 Direktive.
ob upoštevanju naslednjega:
(1)
Direktiva 2009/126/ES predvideva tehnično prilagoditev členov 4 in 5 Direktive tehničnemu napredku, da se, kadar je treba, zagotovi skladnost s katerim koli ustreznim standardom, ki ga pripravi Evropski odbor za standardizacijo (CEN).
(2)
25. septembra 2013 je CEN dal na voljo standarda EN 16321-1:2013 in EN 16321-2:2013. Standard EN 16321-1:2013 določa testne metode za homologacijo sistemov za rekuperacijo bencinskih hlapov za uporabo na bencinskih servisih. Standard EN 16321-2:2013 določa testne metode za uporabo na bencinskih servisih za preverjanje delovanja takšnih sistemov za rekuperacijo hlapov.
(3)
Tehnična prilagoditev členov 4 in 5 Direktive 2009/126/ES je zato potrebna, da se zagotovi skladnost s tema standardoma.
(4)
Ukrepi, predvideni s to direktivo, so v skladu z mnenjem Odbora, ustanovljenega v skladu s členom 9(1) Direktive 2009/126/ES -
SPREJELA NASLEDNJO DIREKTIVO:
Člen 1
Direktiva 2009/126/ES se spremeni:
1.
V členu 4 se odstavek 1 nadomesti z naslednjim:
„1. Države članice z učinkom od dneva, od katerega postanejo sistemi za rekuperacijo bencinskih hlapov na drugi stopnji v skladu s členom 3 obvezni, zagotovijo, da je učinkovitost zajetja bencinskih hlapov s takšnimi sistemi enaka ali višja od 85 %, kakor navede proizvajalec v skladu s standardom EN 16321-1:2013.“
2.
V členu 5 se odstavek 1 nadomesti z naslednjim:
„1. Države članice zagotovijo, da se učinkovitost zajetja bencinskih hlapov s sistemi za rekuperacijo bencinskih hlapov na drugi stopnji med obratovanjem preskusi vsaj enkrat na leto v skladu s standardom EN 16321-2:2013.“
Člen 2
1. Države članice najpozneje do 12. maja 2016 sprejmejo in objavijo zakone in druge predpise, potrebne za uskladitev s to direktivo. Komisiji nemudoma sporočijo besedilo navedenih predpisov.
Navedene predpise uporabljajo od 13. maja 2016.
Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.
2. Države članice sporočijo Komisiji besedila temeljnih določb nacionalne zakonodaje, sprejetih na področju, ki ga ureja ta direktiva.
Člen 3
Ta direktiva začne veljati dvajseti dan po objavi v Uradnem listu Evropske unije.
Člen 4
Ta direktiva je naslovljena na države članice.
V Bruslju, 21. oktobra 2014

Labels: 7
8
14
20